b'\n_START_ARTICLE_\nAlan Turing\n_START_SECTION_\nTidlig liv og familie\n_START_PARAGRAPH_\nTuring ble f\xc3\xb8dt i Paddington i London, mens hans far Julius Mathison Turing (1873\xe2\x80\x931947) hadde fri fra sin tjeneste ved den britiske sivilforvaltningen i India._NEWLINE_Turings far var s\xc3\xb8nn av en prest fra en skotsk kj\xc3\xb8pmannsfamilie. Turings mor, Ethel Sara (f\xc3\xb8dt Stoney, 1881-1976), var datter av Edward Waller Stoney, sjefingeni\xc3\xb8r i Madras og Southern Mahratta Railway. Stoneyfamilien var en protestantisk, anglo-irsk landadelsfamilie fra grevskapet Tipparary og grevskapet Longford, mens Ethel selv hadde tilbrakt mye av sin barndom i County Clare. Farens arbeid ved ICS bragte familien til britisk India, hvor Turings bestefar var general i den bengalske h\xc3\xa6ren. Foreldrene \xc3\xb8nsket imidlertid at barna skulle vokse opp i England og flyttet derfor til Maida Vale._NEWLINE_Turing hadde en eldre bror, og i foreldrenes frav\xc3\xa6r bodde br\xc3\xb8drene hos et pensjonert ektepar. I Hastings bodde familien i Baston Lodge, Upper Maze Hill, St Leonards-on-Sea. Huset er merket med en minnetavle._NEWLINE_Allerede som barn hadde Turing usedvanlige evner._NEWLINE_Hans foreldre kj\xc3\xb8pte et hus i Guildford i 1927 og Turing bodde der i skoleferiene. Her finner en ogs\xc3\xa5 en bl\xc3\xa5 plakett.\n_START_SECTION_\nUtdanning\n_START_PARAGRAPH_\nI en alder av seks \xc3\xa5r skrev foreldrene Turing inn ved St. Michaels skole i 20 Charles Road, St. Leonards-on-Sea. Dette var en \xc2\xabdagskole\xc2\xbb, med daglig fremm\xc3\xb8te. Turings rektor inns\xc3\xa5 tidlig hans usedvanlige evner, slik ogs\xc3\xa5 mange av hans senere l\xc3\xa6rere gjorde._NEWLINE_I 1926 begynte han p\xc3\xa5 Sherborne School i Sherborne i Dorset. Hans f\xc3\xb8rste skoledag falt sammen med generalstreiken i Storbritannia i 1926. All kollektivtrafikk stoppet opp p\xc3\xa5 grunn av streiken. Turing var imidlertid s\xc3\xa5 fast bestemt p\xc3\xa5 \xc3\xa5 komme i gang p\xc3\xa5 skolen at han syklet de 97 kilometerne fra Southampton til Sherborne. Underveis overnattet han p\xc3\xa5 en kro._NEWLINE_Turings interesse for matematikk og vitenskap ble ikke anerkjent av mange av l\xc3\xa6rerne ved Sherborne. Deres oppfatning av dannelse bygget p\xc3\xa5 kunnskaper i de klassiske fag. Rektor skrev til hans foreldre at \xc2\xabjeg h\xc3\xa5per han ikke vil falle mellom to stoler. Hvis han skal forsette i den offentlige skole, m\xc3\xa5 han i st\xc3\xb8rre grad sikte mot det dannede. Dersom han utelukkende skal bli en vitenskapelig spesialist, kaster han bort tiden ved en offentlig skole\xc2\xbb._NEWLINE_Til tross for dette forsatte Turing \xc3\xa5 vise fremragende evner innen de fagene han elsket. Allerede i 1927 l\xc3\xb8ste han avanserte problemer selv uten \xc3\xa5 ha hatt timer i element\xc3\xa6r matematisk analyse. Bare 16 \xc3\xa5r gammel begynte Turing i 1928 \xc3\xa5 studere Albert Einsteins publikasjoner. Ikke bare forsto han Einsteins tanker, men utledet ogs\xc3\xa5 Einsteins tvil om Newtons bevegelseslover ut fra en tekst som ikke eksplisitt uttrykte en slik tvil._NEWLINE_Ved Sherborne utviklet han ogs\xc3\xa5 et viktig vennskap med en annen elev, Christopher Morcom. Han gav Turing mye inspirasjon i sine senere bestrebelser, men vennskapet ble av kort varighet. Morcom d\xc3\xb8de allerede i februar 1930 p\xc3\xa5 grunn av komplikasjoner ved Bovin tuberkulose etter \xc3\xa5 ha drukket infisert kumelk f\xc3\xa5 \xc3\xa5r tidligere. _NEWLINE_Dette rokket slik ved Turings kristne tro at han ble ateist. Han mente at alle fenomener, herunder ogs\xc3\xa5 aktiviteten i den menneskelige hjerne, m\xc3\xa5tte v\xc3\xa6re materialistisk betinget, samtidig som han mente at sjelens \xc3\xa5nd levde videre.\n_START_SECTION_\nUniversitet og arbeider innen datateknologi\n_START_PARAGRAPH_\nFra 1931 til 1934 studerte Turing ved King\'s College, Cambridge, hvor han oppn\xc3\xa5dde fremragende resultater i matematikk. Allerede som 22-\xc3\xa5ring ble han i 1935 innvalgt som fellow ved King\'s Collage p\xc3\xa5 bakgrunn av en avhandling der han beviste sentralgrenseteoremet,. Dette p\xc3\xa5 tross av at han hadde oversett at dette allerede hadde blitt bevist i 1922 av Jarl Waldemar Lindeberg._NEWLINE_I 1928 hadde den tyske matematikeren David Hilbert skapt oppmerksomhet om Entscheidungsproblemet (beslutningsproblemet). I sin store artikkel \xc2\xabOm beregnbare tall og deres anvendelse p\xc3\xa5 Beslutningsproblemet\xc2\xbb (Innlevert 28. mai 1936 og antatt 12. november), reformulerte Turing resultatene til Kurt G\xc3\xb6del fra 1931. Han erstattet G\xc3\xb6dels aritmetikkbaserte formalspr\xc3\xa5k med formelle og enkle hypotetiske innretninger som senere ble omtalt som Turingmaskiner. Turing beviste at det ville finnes en slik maskin som kunne utf\xc3\xb8re enhver tenkbar matematisk beregning dersom den kunne beskrives i en algoritme. Han fortsatte med \xc3\xa5 bevise at det ikke finnes noen l\xc3\xb8sning p\xc3\xa5 beslutningsproblemet ved f\xc3\xb8rst \xc3\xa5 vise at stopp-problemet for Turingmaskiner ikke kan avgj\xc3\xb8res: eller at det ikke er mulig \xc3\xa5 sette opp en algoritme som kan avgj\xc3\xb8re om en Turingmaskin vil stoppe._NEWLINE_Turings bevis kom kort tid etter et tilsvarende bevis fremsatt av Alonzo Church  basert p\xc3\xa5 lambda calculus. Turing hadde ikke v\xc3\xa6rt klar over arbeidene til Church. _NEWLINE_Turings tiln\xc3\xa6rming til problemet er vesentlig mer tilgjengelig og intuitivt enn Church sin fremstilling. Den var ogs\xc3\xa5 nyskapende i sin fremstilling av en \'universell maskin\', n\xc3\xa5 omtalt som en Universell Turingmaskin, en maskin som kan beregne alt som kan beregnes. Von Neumann har erkjent det grunnleggende prinsipp for moderne datamaskiner er basert p\xc3\xa5 denne artikkelen. _NEWLINE_Turingmaskiner er frem til i dag et sentralt tema innen informatikkstudiet._NEWLINE_I perioden fra september 1936 til juli 1938 studerte Turing under Church ved Princeton University. I tillegg til rene studier innen matematikk studerte han kryptologi. Videre bygget han tre av de fire trinnene i en elektormekanisk, bin\xc3\xa6r multiplikator. _NEWLINE_I juni 1938 fikk han sin PhD fra Princeton. _NEWLINE_Hans avhandling; Systems of Logic Based on Ordinals, _NEWLINE_Turing returnerte til Cambridge og deltok i Ludwig Wittgensteins forelesninger i 1939 om grunnlaget for matematikken. Utrolig nok har det v\xc3\xa6rt mulig \xc3\xa5 gjenskape disse forelesningene ordrett ut fra Turing og de andre studentenes notater. _NEWLINE_Turing begynte p\xc3\xa5 denne tiden \xc3\xa5 arbeide deltid for Government Code and Cypher School (GC&CS).\n_START_SECTION_\nKryptoanalyse\n_START_PARAGRAPH_\nUnder annen verdenskrig var Turing en ledende bidragsyter i den daglige knekkingen av tysk chiffer ved Bletchley Park._NEWLINE_Historikeren Asa Briggs, som var kodeknekker under krigen, har uttalt: \xc2\xabEn trengte eksepsjonelle talenter, n\xc3\xa6rmest et geni, ved Blechley, og Turing var det geniet.\xc2\xbb_NEWLINE_Helt siden september 1938 hadde Turing arbeidet deltid for GC&CS, det britiske senteret for kodeknekking. Han konsentrerte seg om kryptoanalyse av Enigma sammen med Dilly Knox, en senior kodeknekker ved GC&CS. _NEWLINE_Kort tid etter julim\xc3\xb8tet i 1939 i Warszawa der Biuro Szyfr\xc3\xb3w (det polske chifferbyr\xc3\xa5) hadde overf\xc3\xb8rt detaljene  om ledingsf\xc3\xb8ringen i Enigmas valser og den polske  dekrypteringsmetoden, startet Turing og Knox arbeidet med \xc3\xa5 finne en mindre s\xc3\xa5rbar tiln\xc3\xa6rming til problemet. _NEWLINE_Den polske metoden for kodeknekking baserte seg p\xc3\xa5 en uheldig prosedyre som tyskerne n\xc3\xa5r som helst kunne velge \xc3\xa5 endre. Dette skjedde i mai 1940. Fra da av var den polske tiln\xc3\xa6rmingen verdil\xc3\xb8s og Blechltley ikke lenger i stand til \xc3\xa5 knekke tysk chiffer. Turing metode var mer generell og basert p\xc3\xa5 forventede klartekstbrokker som fikk navnet cribs. Til dette form\xc3\xa5let utarbeidet Turing den formelle beskrivelsen av en elektromekanisk maskin the Bombe, som i stort tempo kunne gjennoms\xc3\xb8ke store mengder av mulige dechifreringsn\xc3\xb8kler. The bombe var basert p\xc3\xa5 de samme ideene som den polske Bomba, men var basert p\xc3\xa5 cribs, ikke de tyske prosedyresvakhetene._NEWLINE_Allerede 4. september 1939, dagen etter at Storbritannia erkl\xc3\xa6rte krig mot Tyskland etter innmarsjen i Polen, meldte Turing seg ved Blechtley Park, hovedsetet for GC&CS under krigen._NEWLINE_Spesifikasjonen av the bomb var hans f\xc3\xb8rste store bidrag til kryptoanalyse under krigen. Videre utledet han: detaljer ved prosedyrene som ble benyttet av den tyske marine, statistiske metoder for bedre utnyttelse av the bombe, senere kjent under navnet Banburismus, arbeider rundt kam-settingen p\xc3\xa5 Lorenz SZ 40/42 ("Tunny") omtalt som Turingery og mot slutten av krigen deltok han ved Hanslope Park i utviklingen av kryptert talesamband under kodenavnet Delilah._NEWLINE_Han utviklet statistiske metoder i kodeknekkingsprosessen og kom med innovative bidrag til emnet. Dette tok han opp i to artikler: Rapport om bruken av sannsynlighet innen kryptografi _NEWLINE_og Artikkel om statistikk for repetisjoner, _NEWLINE_Disse notatene var av slik viktighet for GC&CS og etterkommeren GCHQ, at de ikke ble videreformidlet til UK National Archives f\xc3\xb8r i april 2012, kort tid f\xc3\xb8r hundre\xc3\xa5rdagen for hans f\xc3\xb8dsel. En GCHQ matematiker uttale at det faktum at innholdet hadde v\xc3\xa6rt begrenset i mer enn 70 \xc3\xa5r viste hvor stor betydning det ble tillagt._NEWLINE_Ved Blechtley ble Turing oppfattet som noe eksentrisk. Blant kollegene ble han ofte omtalt som \xc2\xabproffen\xc2\xbb, og hans notater om Enigma ble omtalt som \xc2\xabproffens bok\xc2\xbb (\xc2\xabThe Prof\'s Book x). Han var en dyktig langdistansel\xc3\xb8per, og mens han arbeidet ved Blechtley hendte det at han l\xc3\xb8p de 40 miles (64\xc2\xa0km) til London for \xc3\xa5 delta i viktige m\xc3\xb8ter, og han var i verdensklasse innen maraton. Turing fors\xc3\xb8kte \xc3\xa5 kvalifisere seg til det britiske laget til sommer-OL 1948, men ble hindret av en skade. Hans maraton-testl\xc3\xb8p var bare elleve sekunder d\xc3\xa5rligere enn tiden til s\xc3\xb8lvmedaljevinneren Thomas Richards\' tid p\xc3\xa5 to timer og 35 minutter. Han var den beste l\xc3\xb8peren i Athletic Club._NEWLINE_I 1945 ble Turing tilkjent OBE av kong George VI for sin krigsinnsats. Informasjonen om hans arbeid forble imidlertid hemmelig i mange \xc3\xa5r.\n_START_SECTION_\nTuringery\n_START_PARAGRAPH_\nI juli 1942 utviklet Turing en teknikk som ble kalt Turingery (eller sp\xc3\xb8kefullt som Turingering). _NEWLINE_Dette var for bruk mot en annen tysk kryptering, Lorenz-chiffer eller Geheimschreiber. Dette var et rotorbasert tilleggsutstyr til fjernskrivere med kodenavn Tunny at Bletchley Park. Turingery var en metode for \xc3\xa5 kunne finne settingen av rotorene. _NEWLINE_Han introduserte ogs\xc3\xa5 Tommy Flowers for Tunnyteamet. Under veiledning av Max Newman bygget han Colossus, verdens f\xc3\xb8rste programmerbare elektriske computer. Denne erstattet en tidligere og mye enklere maskin, (Heath Robinson). Colossus arbeidet med slik hastighet at statistiske dekrypteringsmetoder kunne anvendes. Enkelte har feilaktig v\xc3\xa6rt av den oppfatning at Turing var en vesentlig bidragsyder i konstruksjonen av Colossus. det er ikke riktig, _NEWLINE_men Turingery og de statisktiske tiln\xc3\xa6rmingene i Banburismus passet godt inn i tankene rundt kryptoanalyse av Lorenz-chiffer.\n_START_SECTION_\nInnretning for sikker overf\xc3\xb8ring av tale (Delilah)\n_START_PARAGRAPH_\nEtter \xc3\xa5 ha arbeidet en tid ved Bell Labs i USA, valgte Turing \xc3\xa5 arbeide videre med ideen om \xc3\xa5 kunne kryptere tale i telefonsystemer. Mot slutten av krigen gikk han over til \xc3\xa5 arbeide ved Secret Service\'s Radio Security Service (senere HMGCC) i Hanslope Park._NEWLINE_I samarbeide med ingeni\xc3\xb8ren Donald Bayley videreutviklet han sine kunnskaper innen elektronikk. Sammen konstruerte og bygde de en portable kryperingsmaskin for tale med kodenavnet Delilah. _NEWLINE_Den var tenkt for flere anvendelser, men manglet egenskaper for langdistanse radiotelefoni. Uansett, Delilah kom for sent til \xc3\xa5 ha noen betydning under krigen. Utstyret fungerte tilfedsstillende og Turing demonstrerte det med \xc3\xa5 kryptere og dekryptere en av Churchills taler for offentlige tjenestemenn, ble ikke utstyret akseptert for innsats._NEWLINE_Turing samarbeidet ogs\xc3\xa5 med Bell Labs med utviklingen av SIGSALY, et sikkert talesystem som ble tatt i bruk mot slutten av krigen.\n_START_SECTION_\nTidlige datamaskiner og Turingtesten\n_START_PARAGRAPH_\nFra 1945-1947 bodde Turing i Hampton i London _NEWLINE_mens han arbeidet med konstruksjonen av ACE (Automatic computing engine/Automatisk databehandlingsmaskin) ved National Physical Laboratory (NPL). Den 19. februar 1947 fremla han en artikkel som er den f\xc3\xb8rste artikkel som omhandler en programstyrt datamaskin. John Von Neumanns ufullstendige artikkel, F\xc3\xb8rste utkast til en artikkel om EDVAC var presentert tidligere enn Turings, men den var mindre detaljert og if\xc3\xb8lge lederen for NPLs matematikkdivisjon, John R. Womersley, inneholdt Von Neumanns artikkel flere ideer som stammer fra Turing._NEWLINE_Selv om ACE var en gjennomf\xc3\xb8rbar konstruksjon ble arbeidet sterkt forsinket p\xc3\xa5 grunn av sikkerhetsbegrensingene som heftet ved mye av arbeidet som var utf\xc3\xb8rt ved Blechtely. En desillusjonert Turing vendte tilbake til et sabbat\xc3\xa5r ved Cambridge. Her gennomf\xc3\xb8rte han et banebrytende arbeide med Intelligente maskiner, men dette ble ikke publisert i hans levetid._NEWLINE_Mens han var ved Cambridge ble en f\xc3\xb8rste versjon, Pilot ACE bygget i hans frav\xc3\xa6r. Den kj\xc3\xb8rte sitt f\xc3\xb8rste dataprogram den 10. mai 1950. Noen komplett versjon av Turings ACE er aldri bygget, men mange maskiner er basert p\xc3\xa5 disse ideene, som for eksempel den britiske English Electric DEUCE og amerikanernes Bendix G-15._NEWLINE_I sine erindringer, publisert av Genscher, D\xc3\xbcsseldorf (1997), har den tyske pioneren innen informatikk, Heinz Billing ved Max-Planck-Institut f\xc3\xbcr Physik uttalt at det var et m\xc3\xb8te mellom Alan Turing og Konrad Zuse._NEWLINE_Det skjedde i G\xc3\xb6ttingen i 1947 og hadde form at av et kollokvium mellom Womersley Turing og Porter fra England og en del tyske forskere som Zuse, Walther og Billing. Dette er mer omtalt av Herbert Bruderer, Konrad Zuse und die Schweiz._NEWLINE_I 1948 ble han utnevnt til Reader ved matematikkavdelingen ved University of Manchester. I 1949 ble han visedirekt\xc3\xb8r ved databehandlingslaboratoriet, og arbeidet med stored-program datamaskiner, Manchester Mark 1. I tillegg arbeidet han med mer abstrakte arbeider innen matematikk, _NEWLINE_og med "Computing machinery and intelligence". Turing hadde tiln\xc3\xa6rminger til begrepet kunstig intelligens og foreslo et eksperiment som senere er omtalt som Turingtesten. Dette er et fors\xc3\xb8k p\xc3\xa5 \xc3\xa5 definere en standard for n\xc3\xa5r en maskin kan omtales som \xc2\xabintelligent\xc2\xbb. Ideen var at en maskin kunne antas \xc3\xa5 \xc2\xabtenke\xc2\xbb n\xc3\xa5r et menneske i skriftlig kommunikasjon med \xc2\xabobjektet\xc2\xbb ikke kunne avklare om \xc2\xabobjektet\xc2\xbb var en maskin eller et menneske._NEWLINE_I sin artikkel foresl\xc3\xa5r Turing at en i stedet for \xc3\xa5 lage et program som simulerer en voksen person, skulle lage et enklere program som emulerer tankene til et barn. Deretter skulle en la "barnet" gjennomg\xc3\xa5 en form for utdannelse. En omvendt form for Turingtest, CAPTCHA, er mye brukt p\xc3\xa5 Internett for \xc3\xa5 avklare om en kommuniserer med et menneske eller en datamaskin. _NEWLINE_I 1948 begynte Turing \xc3\xa5 skrive et program for sjakk sammen med en yngre kollega, D. G. Champernowne. I 1950 var det ferdig p\xc3\xa5 papiret og fikk navnet Turbochamp._NEWLINE_I 1952 fors\xc3\xb8kte han \xc3\xa5 f\xc3\xa5 det implementert p\xc3\xa5 en Ferranti Mark 1 maskin, men den var ikke tilstrekkelig kraftig til \xc3\xa5  kunne utf\xc3\xb8re programmet. I stedet gjennomf\xc3\xb8rte de et parti der Turing selv utf\xc3\xb8rte instruksjonene manuelt med en frist p\xc3\xa5 en halv time per trekk. Partiet ble nedskrevet. Turings program spilte mot Turings kollega,  Alick Glennie og tapte. Det sies at programmet spilte og vant, mot Champernownes kone._NEWLINE_Turingtesten var et betydelig, provoserende og vedvarende bidrag i debatten om kunstig intelligens som fortsatt varer ved etter mer enn et halvt \xc3\xa5rhundre._NEWLINE_Han fant ogs\xc3\xa5 opp LU faktorisering i 1948, en metode som i dag benyttes til \xc3\xa5 l\xc3\xb8se matriseligninger.\n_START_SECTION_\nM\xc3\xb8nsterdannelse  og matematisk biologi\n_START_PARAGRAPH_\nFra 1952 og frem til sin d\xc3\xb8d i 1954 arbeidet Turing innen matematisk biologi, spesielt innen morfogenese. Han presenterte en artikkel med tittelen The Chemical Basis of Morphogenesis i 1952 hvor han fremsatte sin hypotese om m\xc3\xb8nsterdannelse._NEWLINE_Hans teorier ble f\xc3\xb8rst bevist gjennom praktiske fors\xc3\xb8k mer enn 60 \xc3\xa5r etter hans d\xc3\xb8d._NEWLINE_Hans hovedinteresse innen dette feltet ble \xc3\xa5 \xc3\xb8ke forst\xc3\xa5elsen av Fibonacci bladstilling, og eksistensen av Fibonaccitall i platntenes struktur. _NEWLINE_Han benyttet reaksjonsdiffusjonsligninger som er sentrale innen feltet m\xc3\xb8nsterdannelse. Videre arbeider forble upublisert frem til 1992 da A.M. Turings samlede verker kom ut. Hans arbeider ansees som banebrytenede innen feltet. Fjerning av Hox-gener for\xc3\xa5rsaker en \xc3\xb8kning i antall fingre og t\xc3\xa6r (opp til 14) i mus, noe som demonstrerer at h\xc3\xa5ndens utvikling styres av en mekanisme av Turing-typen.\n_START_SECTION_\nD\xc3\xb8mt for uanstendighet\n_START_PARAGRAPH_\nI 1952 innledet Turing, i en alder av 39, et forhold til Arnold Murray, en 19 \xc3\xa5r gammel arbeidsl\xc3\xb8s mann. Turing hadde m\xc3\xb8tt Murray tilfeldig like f\xc3\xb8r jul utenfor Regal kino i Oxford Road, i Manchester og inviterte ham hjem p\xc3\xa5 lunsj. Den 23. januar \xc3\xa5ret etter skjedde et innbrudd i Turings hjem. Murray fortalte til Turing at innbruddet var utf\xc3\xb8rt av en av hans bekjente. Turing anmeldte hendelsen til politiet. I l\xc3\xb8pet av etterforskingen innr\xc3\xb8mmet Turing et seksuelt forhold til Murray. Aktiv homoseksualitet var ulovlig i Storbritannia p\xc3\xa5 den tiden, og begge mennene ble anklaget for us\xc3\xb8mmelighet. De innledende h\xc3\xb8ringene skjedde mot slutten av februar 1952, hvor Turings advokat ba om utsettelse. Senere, etter r\xc3\xa5d fra sin bror og andre advokater, valgte Turing \xc3\xa5 erkl\xc3\xa6re seg skyldig til tross for at han ikke f\xc3\xb8lte noen anger eller skyld for \xc3\xa5 ha gjort noe galt._NEWLINE_Saken Regina v. Turing and Murray, kom opp til doms den 31. mars 1952. Turing ble d\xc3\xb8mt men slapp soning dersom han sa seg villig til \xc3\xa5 f\xc3\xa5 en hormonbehandling. Hensikten med behandlingen var \xc3\xa5 redusere hans libido. Han valgte behandling, og gjennom et helt \xc3\xa5r fikk han injeksjoner med dietylstilbestrol, et syntetisk \xc3\xb8strogen. Dette var en form for kjemisk kastrering. Turing ble impotent og utviklet gynekomasti (kvinnelige bryster) _NEWLINE_Dette som et synlig bevis p\xc3\xa5 Turings eget utsagn: \xc2\xabJeg kommer uten tvil til \xc3\xa5 komme ut av det hele en annen mann, men jeg har ikke funnet ut enn\xc3\xa5 hvem han er.\xc2\xbb _NEWLINE_Murray ble pr\xc3\xb8vel\xc3\xb8slatt._NEWLINE_Dommen f\xc3\xb8rte til at Turing mistet sin sikkerhetsklarering og ble utestengt som kryptologisk konsulent for Government Communications Headquarters (GCHQ), det britiske signaletterretningskontoret, etterkommeren etter GC&CS i 1946. Han fikk imidlertid beholde sin akademiske stilling. Han ble nektet adgang til USA, men europiske land hadde ikke like strenge regler. Som f\xc3\xb8lge av avsl\xc3\xb8ringene av Cambridge Five, Guy Burgess og Donald Maclean som KGB dobbelagenter, hersket stor bekymring for at en slik legning kunne v\xc3\xa6re et sosialt angrepspunkt for sovjetiske agenter. _NEWLINE_Turing ble aldri anklaget for spionasje, men som alle andre som hadde arbeidet ved Bletchley Park var han bundet av Official Secrets Act og kunne ikke omtale hva han hadde bidratt med under krigen.\n_START_SECTION_\nD\xc3\xb8d\n_START_PARAGRAPH_\nTuring d\xc3\xb8de den 7. juni 1954 og ble funnet dagen etter av sin hushjelp. En unders\xc3\xb8kelse konkluderte med at han d\xc3\xb8de av en cyanidforgiftning. Ved siden av liket ble det funnet et halvspist eple. Eplet ble aldri unders\xc3\xb8kt, men det ble antatt at dette var m\xc3\xa5ten som var benyttet for \xc3\xa5 innta en d\xc3\xb8delig dose. Det ble konkludert med at han hadde beg\xc3\xa5tt selvmord. Han ble kremert ved Woking Crematorium den 12. juni 1954. _NEWLINE_Turings aske ble spredt der, p\xc3\xa5 samme m\xc3\xa5te som sin fars._NEWLINE_Professor Jack Copeland stiller seg noe tvilende til konklusjonen om selvmord og har foresl\xc3\xa5tt en alternativ forklaring. Turing hadde satt opp et apparat for gullplettering der han benyttet kaliumcyanid til \xc3\xa5 l\xc3\xb8se opp gull. Copeland mener at det en fant ved obduksjonen kunne v\xc3\xa6re mer i overensstemmelse med innhalering enn at Turing hadde spist giften. Turing hadde som vane \xc3\xa5 spise et eple f\xc3\xb8r han la seg, og det var ikke sjeldent at en fant halvspiste epler etter ham. _NEWLINE_I tillegg hadde Turing akseptert sin dom og behandling med godt mot. Han hadde ikke vist tegn p\xc3\xa5 depresjon f\xc3\xb8r hendelsen, tvert imot hadde han satt opp en liste over gj\xc3\xb8rem\xc3\xa5l som skulle gjennomf\xc3\xb8res etter den helgen. _NEWLINE_Hans mor mente at inntaket av cyanid kunne skyldes et uhell p\xc3\xa5 grunn av hans tilfeldige omgang med laboratoriemateriell. _NEWLINE_Biografen Andrew Hodges mener at Turing kan ha arranget det hele for at hans mor skulle kunne finne en troverdig avvisning av at han begikk selvmord._NEWLINE_Biografene Andrew Hodges og David Leavitt har foresl\xc3\xa5tt at Turing gjenskapte en scene fra Walt Disney-filmen Snehvit og de syv dvergene, hans favoritteventyr. Leavitt har uttalt at \xc2\xabhan hadde en spesiell forkj\xc3\xa6rlighet for scenen der den slemme dronningen senker et eple i det giftige brygget.\xc2\xbb\n_START_SECTION_\nStatlig unnskyldning og ben\xc3\xa5dning\n_START_PARAGRAPH_\nI august 2009 fremla John Graham-Cumming en begj\xc3\xa6ring der han oppfordret den britiske regjeringen om \xc3\xa5 uttrykke en unnskyldning for Turings rettsforf\xc3\xb8lgelse som f\xc3\xb8lge av hans homoseksualitet. _NEWLINE_Petisjonen mottok mer enn 30.000 underskifter. Statsminister Gordon Brown aksepterte petisjonen og uttrykte en offentlig unnskyldning den 10. september 2009 der han beskrev behandlingen av Turing og betegnet den som \xc2\xabforferdelig\xc2\xbb:_NEWLINE_\xc2\xabTusenvis av personer har krevd rettferdighet for Alan Turing og erkjennelse av den skrekkelige behandlingen han fikk. Turing ble d\xc3\xb8mt etter datidens lover og vi kan ikke skru klokken tilbake. Behandlingen av ham var selvf\xc3\xb8lgelig ytterst urimelig og jeg er glad for ha muligheten til \xc3\xa5 si hvor lei meg jeg og vi alle, er for det som hendte med ham\xc2\xa0..._NEWLINE_P\xc3\xa5 vegne av den britiske regjering, og alle oss som lever i frihet takket v\xc3\xa6re Alans innsats er vi stolte av \xc3\xa5 kunne si: vi beklager, du fortjente det s\xc3\xa5 mye bedre.\xc2\xbb_NEWLINE_I desember 2011 fremsatte William Jones en e-petition _NEWLINE_der han krevde at den britiske regjeringen skulle utstede en ben\xc3\xa5dning av Turing for dommen for \xc2\xabgrov uanstendighet\xc2\xbb:_NEWLINE_\xc2\xabVi ber Hennes Majestes regjering om gi Alan Turing n\xc3\xa5de for dommen om \'grov uanstendighet\'. I 1952 ble han d\xc3\xb8mt for \'grov uanstendighet\' sammen med en annen mann og tvunget til \xc3\xa5 gjennomg\xc3\xa5 s\xc3\xa5kalt \'organo-therapy\' - kjemisk kastrasjon. To \xc3\xa5r senere drepte han seg selv med cyanid i en alder av 41 \xc3\xa5r. Alan Turing ble drevet inn i forferdelig fortvilelse og en tidlig d\xc3\xb8d av en nasjon som han hadde gjort s\xc3\xa5 mye for \xc3\xa5 redde. Dette best\xc3\xa5r som en skam for UKs regjering og i UKs historie. En ben\xc3\xa5dning kan i noen grad b\xc3\xb8te p\xc3\xa5 denne skaden. Den kan fungere som en unnskyldning til s\xc3\xa5 mange andre homoseksuelle menn, ikke s\xc3\xa5 velkjente som Alan Turing, som alle ble utsatt for disse lovene.\xc2\xbb_NEWLINE_Petisjoen samlet mer enn 37.000 underskrifter, _NEWLINE_men anmodningen ble im\xc3\xb8teg\xc3\xa5tt av Lord McNally som i egenskap av justisminister uttalte:_NEWLINE_\xc2\xabEn postum ben\xc3\xa5dning ansees ikke passende idet Alan Turing ble korrekt d\xc3\xb8mt i henhold til det som dengang ble ansett som  kriminelt. Han ville v\xc3\xa6rt kjent med at en slik handling var imot loven og at han ville bli tiltalt. Det er tragisk at Alan Turing ble d\xc3\xb8mt for en handling som n\xc3\xa5 synes b\xc3\xa5de grusom og absurd - spesielt gripende gitt hans fremragende krigsinnsats. Imidlertid, datidens lover krevde en tiltale og, som s\xc3\xa5dan, har det i lang tid v\xc3\xa6rt slik at en aksepterer at slike dommer ble fattet og, i stedet for \xc3\xa5 fors\xc3\xb8ke \xc3\xa5 endre den historiske sammenhengen og rette opp ting som ikke kan rettes, sorsikre seg om at vi ikke igjen vender tilbake til datidens lover.\xc2\xbb_NEWLINE_Den 26. juli 2012 ble det fremlagt et lovforslag i House of Lords om \xc3\xa5 ben\xc3\xa5de Turing for de handlinger etter avsnitt 11 i  Criminal Law Amendment Act 1885 som han ble d\xc3\xb8mt etter den 31. mars 1952. _NEWLINE_Senere samme \xc3\xa5r fremsettes et krav i The Daily Telegraph fremsatt av fysikeren Stephen Hawking og ti andre signatarer, herunder Astronomer Royal Lord Rees, President of the Royal Society Sir Paul Nurse, Lady Trumpington (som arbeidet sammen med Turing under krigen) og Lord Sharkey (lovforslagets sponsor), til statsminister David Cameron til \xc3\xa5 reagere p\xc3\xa5 ben\xc3\xa5dningsforesp\xc3\xb8rselen.  _NEWLINE_Regjeringen indikerer at de vil st\xc3\xb8tte lovforslaget, _NEWLINE_og det passerer sin tredje  gjennomgang i overhuset i oktober._NEWLINE_F\xc3\xb8r lovforslaget kunne tas opp til debatt i House of Commons, _NEWLINE_valgte regjeringen \xc3\xa5 fortsette under royal prerogative of mercy. Den 24. desember 2013 undertegnet Queen Elizabeth II en ben\xc3\xa5dning _NEWLINE_for Turings dom for grov us\xc3\xb8mmelighet med umiddelbar effekt. Justisminsiter Chris Grayling uttalte at Turing fortjente \xc3\xa5 bli "husket og anerkjent for sin fantastiske krigsinnsats" og ikke for sin senere dom. _NEWLINE_Offentlig ble Turing ben\xc3\xa5det av dronningen i august 2014. _NEWLINE_Etter krigens avslutning er dette den fjerde kongelige ben\xc3\xa5dning som er gitt.  _NEWLINE_Dette tilfellet er spesielt. Vanligvis blir ben\xc3\xa5dning bare gitt der en person er teknisk uskyldig og en anmodning har blitt fremsatt av familien eller en annen n\xc3\xa6rst\xc3\xa5ende part. Ingen av disse betingelsene er oppfylt i tilfellet Turing._NEWLINE_I et brev til statsminister David Camron, etter bekjentgj\xc3\xb8relsen av ben\xc3\xa5dning, kritiserer menneskerettsforkjemperen Peter Tatchell beslutningen om \xc3\xa5 skille ut dette ene tilfellet med Turing p\xc3\xa5 grunn av dennes ber\xc3\xb8mmelse og resultater n\xc3\xa5r tusner av andre d\xc3\xb8mte etter samme lov ikke blir ben\xc3\xa5det. _NEWLINE_Tatchell etterlyste ogs\xc3\xa5 en ny unders\xc3\xb8kelse av omstendighetene rundt Turings d\xc3\xb8d._NEWLINE_\xc2\xabDet er forlengst p\xc3\xa5 tide med en ny unders\xc3\xb8kelse, om s\xc3\xa5 bare for \xc3\xa5 utelukke enhver tvil om sannhetene rundt hans d\xc3\xb8d - inkludert spekulasjoner om hvorvidt han ble drept av sikkerhetstjenesten (eller andre). Jeg tror at drap utf\xc3\xb8rt av statlige tjenestemenn er lite trolig. Det er ingen kjente bevis som peker i en slik retning. Imidlertid, det er en klar feil at en slik mulighet aldri er vurdert eller unders\xc3\xb8kt.\xc2\xbb\n_START_SECTION_\nHundre\xc3\xa5rsjubileum\n_START_PARAGRAPH_\nFor \xc3\xa5 markere 100-\xc3\xa5rsdagen for Turings f\xc3\xb8dsel koordinerte Turing Centenary Advisory Committee (TCAC) et Alan Turing Year. Dette var et program med aktiviteter over hele kloden og et helt \xc3\xa5r til \xc3\xa6re for Turing og hans prestasjoner. TCAC ble ledet av S. Barry Cooper og Alan Turings nev\xc3\xb8, Sir John Dermot Turing, fungerte som \xc3\xa6respresident og samarbeidet med fakultetsmedlemmer fra University of Manchester og en rekke personer fra Cambridge universitet og Blechtely Park._NEWLINE_Den 23. juni 2012 laget Google en interaktiv doodle der en skulle endre instruksjonene i en Turingmaskin slik at n\xc3\xa5r den kj\xc3\xb8rte ville den produsere en tallsekvens som skulle passe med oppgitt oppgave og en ville f\xc3\xa5 skrevet "Google" i Baudot-Murray code._NEWLINE_Blechteley Park Trust samarbeidet med Winning Moves som utgav en Alan Turing-versjon av brettspillet Monopol. Rutene i spillet og spillekortene var endret slik at de femstilte Alan Turings liv, fra hans f\xc3\xb8dested i Maida Vale til Hut 8 ved Blechteley Park. Spillet inneholder ogs\xc3\xa5 en kopi av et h\xc3\xa5ndtegnet brett laget av by William Newman, s\xc3\xb8nn av Turings mentor, Max Newman, som Turing spilte p\xc3\xa5 i 1950-\xc3\xa5rene._NEWLINE_Filosofiavdelingen ved De La Salle University-Manila p\xc3\xa5 Filippinene var i vert for Turing 2012, en internasjonal konferanse innen filosofi, kunstig intelligens og kognetiv videnskap fra 27. til 28. mars 2012 til minne om hundre\xc3\xa5rsjubileet for Turings f\xc3\xb8dsel.Madurai, India avholdt minnemarkeringer i sammenheng med Asias f\xc3\xb8rste Gay Pride-festival hvor 6000 studenter deltok.\n_START_SECTION_\nMarkeringer i UK\n_START_PARAGRAPH_\nDet var en tre-dagers konferanse i Manchester i juni, en to-dagers konferanse i San Francisco, arrangert av ACM og et bursdagsselskap en 100-\xc3\xa5rskonferanse organisert av King\'s College, Cambridge og universitet i Cambridge._NEWLINE_Science Museum i London satte opp en gratis utstilling tilegnet Turings liv og resultater fra juni 2012 til juli 2013. _NEWLINE_I februar utgav Royal Mail et Turing-frimerke i deres sett av frimerker av fremst\xc3\xa5ende briter._NEWLINE_ _NEWLINE_Under Sommer-OL 2012 skjedde et av stafettbyttene for den olympiske ild ved statuen av Turing i Sackville Gardens, Manchester, p\xc3\xa5 ettermiddagen den 23. juni 2012 p\xc3\xa5 hundre\xc3\xa5rdagens for hans f\xc3\xb8dsel._NEWLINE_Den 22. juni 2012 satte Manchester City Council og i samarbeid med Lesbian and Gay Foundation opp Alan Turing minnepris som tildeles enkeltpersoner eller grupper som yder et vesentlig bidrag i kampen mot homofobi i Manchester._NEWLINE_University of Oxford startet en et nytt kurs innen informatikk og filosofi p\xc3\xa5 hundre\xc3\xa5rsdagen for Turings f\xc3\xb8dsel._NEWLINE_Tidligere var det ogs\xc3\xa5 en feiring av Tuing ved University of Manchester den 5. juni 2004.\n_START_SECTION_\nTuring kunstnerisk fremstilt\n_START_PARAGRAPH_\nTuring ble spilt av Derek Jacobi i TV-filmen Breaking the Code i 1996. _NEWLINE_Dramadokumentaren Codebreaker om Turings liv ble sendt i 2011 p\xc3\xa5 Channel 4 i UK og i USA i oktober 2012. I filmen spilles Turing av Ed Stoppard og Franz Greenbaum av Henry Goodman._NEWLINE_En musikal inspirert av Turings liv, laget av Neil Tennant og Chris Lowe i Pet Shop Boys ble lansert i 2013. _NEWLINE_Den ble fremf\xc3\xb8rt av the Pet Shop Boys med Juliet Stevenson (forteller), BBC Singers, og BBCs konsertorkester dirigert av Dominic Wheeler under BBC Proms i the Royal Albert Hall den 23. juli 2014._NEWLINE_Codebreaker er ogs\xc3\xa5 tittelen p\xc3\xa5 et korstykke av komponisten James McCarthy. Det inneholder tekstelementer fra poetene Wilfred Owen, Sara Teasdale, Walt Whitman, Oscar Wilde og Robert Burns som alle er brukt for \xc3\xa5 illustrere Turings liv. Det hadde premiere 26. april 2014, dirigert av David Temple og med sopransolisten Naomi Harvey som gir stemme til Turings mor._NEWLINE_Den historiske dramafremstillingen The Imitation Game med den norske filmregiss\xc3\xb8ren Morten Tyldum, Benedict Cumberbatch som Turing og Keira Knightley som Joan Clarke hadde premiere 14. november 2014 i Storbritannia og 28. november 2014 i USA._NEWLINE_Filmen hadde premiere i Norge 25. desember 2014.'